Didysis Monte Alegrės ežeras
Didysis Monte Alegrės ežeras (port. Lago Grande de Monte Alegre) – ežeras šiaurės Brazilijoje, Paros valstijoje, 30 km į rytus nuo Santareno, šalia kairiojo Amazonės kranto. Išsidriekęs iš rytų į vakarus 37 km, plotis iki 11 km. Kranto linija vinguriuota, aplink daug ežerų ir šlapynių. Iš šiaurės keliomis protakomis įteka Maikuru upė, pietuose keliomis protakomis jungiasi su Amazone. Rytiniame krante įsikūręs Monte Alegrės miestas.